CELEX: E2012J0010
Language: ro
Date: 2013-03-25 00:00:00
Title: Hotărârea Curții din 25 martie 2013 în cauza E-10/12 – Yngvi Harðarson/Askar Capital hf. (Directiva 91/533/CEE – Obligația de a informa lucrătorii – Modificări la un contract de muncă încheiat în formă scrisă – Efectul nenotificării modificărilor)

19.9.2013   
            
            
               RO
            
            
               Jurnalul Oficial al Uniunii Europene
            
            
               C 270/7
            
         HOTĂRÂREA CURȚII
   din 25 martie 2013
   în cauza E-10/12
   Yngvi Harðarson/Askar Capital hf.
   (Directiva 91/533/CEE – Obligația de a informa lucrătorii – Modificări la un contract de muncă încheiat în formă scrisă – Efectul nenotificării modificărilor)
   2013/C 270/05
   În cauza E-10/12, Yngvi Harðarson/Askar Capital hf. – CERERE a Curții în conformitate cu articolul 34 din Acordul între statele AELS privind instituirea unei Autorități de Supraveghere și a unei Curți de Justiție, înaintată de Héraðsdómur Reykjavíkur (instanța teritorială Reykjavík) cu privire la interpretarea Directivei 91/533/CEE a Consiliului din 14 octombrie 1991 privind obligația angajatorului de a informa lucrătorii asupra condițiilor aplicabile contractului sau raportului de muncă, Curtea, compusă din Carl Baudenbacher, președinte, Per Christiansen (judecător-raportor) și Páll Hreinsson, judecători, a pronunțat hotărârea la data de 25 martie 2013, al cărei dispozitiv prevede următoarele:
   Directiva 91/533/CEE a Consiliului din 14 octombrie 1991 privind obligația angajatorului de a informa lucrătorii asupra condițiilor aplicabile contractului sau raportului de muncă trebuie să fie interpretată în sensul că nu impune determinarea compensației acordate unui lucrător pe baza unui contract de muncă încheiat în formă scrisă, în cazul în care lucrătorului în cauză nu i-a fost înmânat, în termenele stabilite la articolul 5 din directivă, niciun document scris referitor la modificările, temporare sau permanente, aduse principalelor elemente ale contractului sau ale raportului de muncă existent între părți. Acest lucru se aplică, de asemenea, în contextul procedurilor de faliment sau al unei scindări în entități asemănătoare a unei societăți cu răspundere limitată.